ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
13 ส.ค. 2558

สรุปภาวะตลาดภาคเช้า : SET หลุด 1400 จุด – SET ลงชดเชยตามตลาดภูมิภาคซึ่งปรับตัวลงเมื่อวาน ขณะที่เราปิดทำการ ด้วยผลกระทบยักษ์ใหญ่จีนตัดสินใจลดค่าเงินหยวน สั่นสะเทือนไปทั้งวงการตลาดการเงินทั่วโลก นอกนั้นประเด็นอื่นๆ มาจากฤดูรายงานผลประกอบการ ซึ่งจะเห็นว่าหุ้นบางตัว บวกสวนภาพรวมตลาดได้ เนื่องด้วยปัจจัยเฉพาะตัวจากงบฯเด่น ทั้งนี้ SET ปิดภาคเช้าที่ระดับ 1388.77 จุด -19.55 จุด ด้วยมูลค่าซื้อขาย 2.6 หมื่นลบ. กลุ่มหลักกดดันตลาด โดยพลังงาน แบงก์ และ ICT ปิดลบ -1.9%, -1.8% และ -1.3% ตามลำดับ ด้านตลาดภูมิภาคส่วนใหญ่ฟื้นตัว หลังปรับตัวลงเมื่อวาน
กลยุทธ์ที่แนะนำ :ช่วงบ่าย: คาดทรงตัวถึงอ่อนตัวลงได้ต่อ ส่วนการดีดขึ้นสลับระหว่างทางมีแนวต้านระยะสั้นที่ 1395-1400 จุด ต้องขึ้นมายืนเหนือให้ได้ก่อน ถึงจะเริ่มกลับมาเป็นสัญญาณที่ดี ทั้งนี้แนวรับเป้าหมายรอบนี้ มองอยู่ที่ 1370 และ 1360 จุด ตามลำดับ ส่วนเม็ดเงินใหม่ที่รอจากทริกเกอร์ ฟันด์ อีกกอง สรุปยอดที่เสนอขายออกมาได้น้อยเช่นเดียวกับกองแรก ทำให้ช่วยประคอง SET ไม่ได้ กลยุทธ์ การเก็งกำไรพักไว้ก่อน เนื่องจากจะเสียเปรียบตามภาวะตลาดที่ไม่ดี ส่วนนักลงทุน เราแนะนำรอซื้อเก็บหุ้นอีกครั้ง โดยเฉพาะที่แนวรับ 1360 จุด